Modeller på catwalken i sære outfits er noget vi er vant til, men modeller med tørklæde er et sjældent syn i modeverdenen.

En af de få kvinder med tørklæde, der nu har fået muligheden for at være model, er Natasha Al-Hariri. Hun er model i kampagnen ”Dansk plus noget” fra det danske modebrand Noa Noa.

Natasha Al-Hariri Natasha Al-Hariris forældre er palæstinensiske flygtninge. Hun blev født under forældrenes flugt. Natasha Al-Hariri er opvokset i Hellerup og har uddannet sig som jurist. Hun har båret tørklæde, siden hun var 13 år. Hun bærer den type tørklæde, der hedder Nijab. Udover Natasha Al-Hariri i bruger tøjmærket Noa Noa også sangerinden Camille Jones som model.

- Jeg er enormt stolt af at være en del af denne her kampagne. Det er ikke bare en almindelig reklame for noget tøj. Det handler om at udfordre stereotypen af modellerne. Reklamen handler om, at alle kvinder kan bære tøjet fra Noa Noa.

Natasha Al-Hariri er udover nyudsprunget model også debattør og arbejder til dagligt med at sikre repræsentationen af kvinder fra alle minoriteter. Herunder især kvinder, der bærer tørklæde.